ЦВЕТ ЗА МАМУ - драмски текст

Дина: Шта сте се толико распричали?

Ален: А, куд се тебу сад наједном толико жури?

Белма :Зна се да је Дина као зврк. Она увек негде жури.

Дина: Није тачно. Ви сте превише спори. Зато мислите...

Белма: Знаш да те читав разред зове Зврк?!

Ален: Биће да ти Дина само штребаш и бубаш? Зато и немаш времена.

Дина: Ја о свему водим рачуна.Ти и Белма све остављате пет до дванаест.

Много сте немарни.

Белма: Ја знам да се Ален тешко буди и да...

Ален: Ништа ти не знаш.Ти си немарна. Увек те ја и Дина морамо чекати.

Дина: Алене,пусти сад то. Сви ми имамо и врлине и мане. Него пожурите. Морам да купим цвеће.

Белма: Цвеће?!Коме је рођендан?

Ален: Ја волим рођендане и торте.

Дина: Два,четири,шест,осам,десет...Немам довољно новца. Нема везе,уместо букета купићу леп цвет за маму.

Ален: Значи,мами је рођендан?

Дина: Није,него је Осми март.

Белма: А ја сам потпуно заборавила.

Ален: А ја сам џепарац потрошио на стрипове,али...

Белма:Не измотавај се, знам да си и ти заборавио.

Дина: Ален је велики заборавко. Мени већ два пута није дошао на рођендан,а оба сам га пута лепо позвала. Он је чврсто обећао, али...

Ален: Два пута,кажеш? Можда? Сигурно сам с татом ишао на пецање.

Белма: А шта ћеш за Осми март?

Ален: Снаћи ћу се некако. Ја се увек снађем. Аха! Нацртаћу један леп тулипан,направићу красну честитку.

Дина: Идеја није лоша, а ти Белма?

Белма: Ја ћу мами од колажног папира направити црвену ружу. То сам научила у обданишту.

Дина: Можда сте ви у праву.Можда наше маме више воле поклоне које направимо сами,него куповне?

Ален: Дина је у праву.У направљеном поклону је више љубави.Док га правиш,само мислиш на маму,на...

Белма: На њен осмех,на мамин загрљај, на...

Дина: На мамин пољубац. Зар то није дивно?!

Ален: Све је то лепо,али...

Белма: Али,немамо довољно времена,ваља све то направити.

Дина: Нема се времена,пожурите. Затвориће се цвећара.Данас је Осми март.

Белма: Па шта ћемо?

Ален: Још увек не знам,али знам да ћемо се некако снаћи.

Ено је. Остала иза нас,а стално нас пожурује.

Белма:Дина, Дина, пожури. Шта то тражиш?

Дина: Ништа. Ево, нашла сам једну новчаницу. Папирну новчаницу.

Ален: Хопа, идемо одмах на колаче!

Белма: Ја бих радије на рингишпил!

Дина: Прво ћемо нашим мамама купити по један цвет па...

Ален: Па оно што остане спискаћемо на колаче?

Дина: Ако нам довољно остане новца купићемо касице да нас Осми март више никад не изненади.

Ален: Одлично! Одлично! Ја ћу за своју маму купити каранфил,црвени или шућмурасти.Не знам одлучићу у цвећари.

Белма: За моју маму, ја ћу изабрати жути тулипан. Она много воли жуту боју, а ја тулипане.

Дина:Ја ћу,ја ћу...аха...моја мама највише воли црвену ружу. пожурите,пожурите, док се цвећара није затворила